**10 gode råd til klubben på DMU Race Day:**

1. Kontakt de lokale skoler og spørg om I må hænge en Race Day-plakat op eller få mulighed for at bruge 10 minutter på at fortælle eleverne, hvad DMU Race Day er. Måske er der mange, som ikke ved, at man kan gå til motorsport i jeres område
2. Lav en plan for dagen og få uddelegeret opgaverne. Dagen bliver sjovere, hvis I er flere om at løfte opgaven, og så har I også bedre tid til at lære jeres gæster at kende
3. Spørg nuværende medlemmer/forældre om de har lyst til at bage en kage eller to til uddeling på dagen
4. Få jeres egne medlemmer til at tage venner og bekendte med til Race Day. Folk begynder ofte til en sport, fordi de kender nogen i klubben eller miljøet i forvejen
5. Byd de nye velkomne med håndtryk
6. Lær deltagernavnene at kende
7. Ha’ en person på dagen, som fokuserer på forældrene og fortæller, hvad sporten går ud på. Denne person må gerne være iført en klubtrøje, så vedkommende er nem at genkende
8. Gør dagen hyggelig – start evt. grillen og servér kaffe for forældrene
9. Ha’ ja-hatten på. Børn og unge begynder til en sport, hvis det er sjovt og de samtidig udvikler sig
10. Følg op – dvs. notér e-mail samt telefonnummer og ring til deltagerne umiddelbart efter arrangementet. Planlæg én til to nye ”kom og prøv”-dage for deltagerne i nær fremtid, så I får dem hurtigt tilbage på banen igen